CELEX: 62019CA0029
Language: et
Date: 2020-01-23 00:00:00
Title: kohtuasi C-29/19: Euroopa Kohtu (kaheksas koda) 23. jaanuari 2020. aasta otsus (Bundessozialgerichti eelotsusetaotlus – Saksamaa) – ZP versus Bundesagentur für Arbeit (Eelotsusetaotlus – Sotsiaalkindlustus – Võõrtöötajad – Määrus (EÜ) nr 883/2004 – Töötushüvitised – Arvutamine – Elukohaliikmesriigis saadud viimase töötasu arvesse võtmata jätmine – Liiga lühike arvestusperiood – Pärast töösuhte lõppemist saadud töötasu – Isik, kes on enne töötanud Šveitsis)

9.3.2020   
            
            
               ET
            
            
               Euroopa Liidu Teataja
            
            
               C 77/6
            
         
      Euroopa Kohtu (kaheksas koda) 23. jaanuari 2020. aasta otsus (Bundessozialgerichti eelotsusetaotlus – Saksamaa) – ZP versus Bundesagentur für Arbeit
      (kohtuasi C-29/19) (1)
      
      (Eelotsusetaotlus - Sotsiaalkindlustus - Võõrtöötajad - Määrus (EÜ) nr 883/2004 - Töötushüvitised - Arvutamine - Elukohaliikmesriigis saadud viimase töötasu arvesse võtmata jätmine - Liiga lühike arvestusperiood - Pärast töösuhte lõppemist saadud töötasu - Isik, kes on enne töötanud Šveitsis)
      (2020/C 77/08)
      Kohtumenetluse keel: saksa
      
         Eelotsusetaotluse esitanud kohus
      
      Bundessozialgericht
      
         Põhikohtuasja pooled
      
      
         Kaebaja: ZP
      
         Vastustaja: Bundesagentur für Arbeit
      
         Resolutsioon
      
      
                  1.
               
               
                  Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide kooskõlastamise kohta artikli 62 lõikeid 1 ja 2 tuleb tõlgendada nii, et nendega on vastuolus liikmesriigi õigusnormid, mille kohaselt küll arvutatakse töötushüvitisi varasema töötasu põhjal, kuid mille kohaselt siis, kui asjaomasele isikule on makstud tema viimase nende õigusnormide alusel töötamise eest töötasu lühemat aega, kui nendes õigusnormides ette nähtud arvestusperiood, selleks et teha kindlaks töötushüvitiste arvutamise aluseks võetav töötasu, ei ole lubatud võtta arvesse asjaomase isiku poolt selle töötamise eest saadud töötasu.
               
            
                  2.
               
               
                  Määruse nr 883/2004 artikli 62 lõikeid 1 ja 2 tuleb tõlgendada nii, et nendega on vastuolus liikmesriigi õigusnormid, mille kohaselt küll arvutatakse töötushüvitisi varasema töötasu põhjal, kuid mille kohaselt siis, kui asjaomase isiku poolt tema viimase nende õigusnormide alusel töötamise eest saadud töötasu on arvestatud ja välja makstud alles pärast töösuhte lõppemist, ei ole lubatud võtta arvesse asjaomase isiku poolt selle töötamise eest saadud töötasu.
               
            
         (1)  ELT C 103, 18.3.2019.